procesaur/Wiki.mk huggingface dataset:
Волкот и седумте јариња

„Волкот и седумте јариња“ (гер. ''Der Wolf und die sieben Geißlein'') — басна собрана од браќата Грим, поставена како бајка број 5 во нивната збирка.
1 Содржина
Еден ден, мајката коза излегува во шумата по храна и ги предупредува јарињата на опасноста од лошиот волк. Таа ги советува јарињата дека неа ќе ја познаат по белите нозе и милозвучниот глас. По некое време доаѓа волкот на вратата, преправајќи се дека е нивната мајка, и сака да влезе. Меѓутоа, јарињата го препознаваат и му велат дека гласот му е груб, додека мајчиниот е мил. Волкот си заминува незадоволен и јаде парче креда за да му се омекне гласот. Потоа, тој се враќа, но јарињата му велат дека шепите му се црни, додека мајчините се бели. Затоа, волкот оди кај воденичарот и си ги обелува шепите со брашно. Потоа, тој се враќа кај јарињата, им ги покажува шепите и тие го пуштаат внатре. Волкот ја превртува цела куќа, а јарињата се кријат на разни места. Сепак, тој пронаоѓа шест јариња и ги голта цели, додека седмото, кое скриено во ѕидниот часовник, волкот не успева да го пронајде.
Подоцна, кога мајката коза се враќа дома и го гледа нередот, најмалото јаре излегува и ѝ кажува што се случило. Потоа, таа оди надвор и го наоѓа волкот како спие, а нешто мрда во неговиот стомак. Додека тој спие, козата му го распарува стомакот и шесте јариња изглегуваат живи. Потоа, таа става камења во стомакот на волкот и го зашива. Кога се буди, волкот е жеден, па оди да се напие вода. Бидејќи се тешки, камењата го повлекуваат во водата и тој се дави во неа.
2 Изданија на македонски јазик
Приказната Волкот и седумте јариња доживеала повеќе изданија на македонски јазик, како што се:
* „Волкот и седумте јариња“, во: Браќа Грим, ''Сказни''. Наша книга, Скопје, 1972.
* „Волкот и седумте јариња“, Македонска книга, Скопје (без дата). Книгата била издадена како заеднички проект на неколку други издавачки куќи: „Киндербухферлаг“ од Берлин, „Младинска књига“ од Љубљана, „Просвјета“ од Загреб и „Вук Караџиќ“ од Белград. Преводот на македонски јазик го извршил Јован Бошковски, а илустрациите биле дело на Берхард Наст. Книгата била дел од циклусот „Гримови сказни во десет сликовници“, а била испечатена во печатницата на ЗГП „Младинска књига“ од Љубљана.
* „Волкот и седумте јариња“ во: Браќа Грим, ''Храбриот кројач'', Детска радост, Скопје, 1980 (во превод на Ранка Грчева).
3 Поврзано
* Браќа Грим
* „Трите прасиња“ (или „Волкот и трите прасиња“)
* Страшниот Волк
Мадагаскар (филм од 2005)

Мадагаскар (|Madagascar) е компјутерски анимиран филм продуциран од страна на ДримВоркс, и прикажан во кино салите на 27 мај 2005. Филмот ги следи животите на четири животни во зоолошката градина на Централниот Парк во Њујорк, кои неочекувано се пренесенени со брод во дивината на Африка. Но по патот, контролата на бродот е преземена од четири пингвини кои лошо управувајќи го бродот ги испуштаат животните на островот Мадагаскар. ДВД сетовите за Мадагаскар, заедно со едно кратко видео наречено "Пингвините од Мадагаскар во божиќната лудорија" беа реализирани на 15 ноември 2005. Реализирањето на Блу реј изданијата е најавено за на 16 септември 2008, а продолжението наречено "Мадагаскар: Бегство во Африка" е закажано да се појави во кино салите на 7 ноември 2008.
Санта Хуста Клан

''Санта Хуста Клан'' (|Santa Justa Klan) или скратено ''СХК''
(''SJK'') е шпанска музичка група која настана во 2005 година за време на снимањето на ТВ серијата ''Серанови''. Групата ја сочинуваат млади глумци од серијата: Виктор Елијас (Гиље), Наталија Санчес (Тете), Адријан Родригес (ДВД) и Андрес де ла Крус (Боличе). До сега имаат снимено два албуми и двата достигнаа голема популарност во Шпанија,во Европа, па и во светот.
1 Дискографија
* Првиот албум насловен SJK (2005) содржи 11+1 песни, со последната вметната подоцна:
# A toda mecha
# Adiós papá
# Soy la caña
# Yo paso del amor
# Del 1 al 10
# Metrosexual
# Me pica
# Nadie manda
# La profesora de inglés
# Pienso en ti constantemente
# Estoy pá' alla
# Me piro
* Вториот албум насловен DPM (2006) содржи 10 песни:
# Con Angelina Jolie se me va la olla
# D.P.M.
# Bésame
# Después del tono
# Primero lo primero
# Entre muñecas
# Primer encuentro
# Ke te pires
# Paso de ti
# Quiero despegar
Македонски полициски симболи

Следува табела на сите логоа, амблеми и знамиња на Македонската полиција од нејзините почетоци, па до сега.
Знаме, Датум, Употреба, Опис
1991 – денес, Лого на македонската полиција
2003 – денес, Лого на македонската полиција во кампањата за зближување на полицијата со народот
1992 – денес, Лого на агенцијата за разузнавање
2006 – денес, Лого на пограничната полиција
1991 – денес, Лого на Македонската царина
2001 – денес, Грб на единицата за брза интервенција „Лавови“
Хјустон

Хјустон (|Houston) е град во сојузната држава Тексас во Соединетите Држави. Овој град според статистиките во 2007 година, има 2 144 491 жител, што го прави најголем град во Тексас, и четврти град по број на жители во САД.
1 Хјустон како тема во популарната култура
* „Хјустон“ (англиски: ''Houston'') — песна на американската рок-група ''Allah-Las'' од 2019 година.* „Хјустон во две секунди“ (англиски: ''Houston In Two Seconds'') - песна на американскиот гитарист Рај Кудер (''Ry Cooder'') од 1985 година.
Обработувачки регистар

Обработувачките регистри се мали единици во обработувачот за сместување на податоц во форма на битови, кон коишто обработувачот може да пристапи најбрзо во однос на било која друга меморија. Повеќето модерни компјутери работаат на принципот на преместување на податоците од компјутерската меморија во регистрите па повторно враќање назад кон меморијата. Значи тие се основните единици што ги користи обработувачот при извршувањето на својата работа.
Со напредокот во обработувачката технологија имаме и зголемување на регистрите така што денешните регистри содржат 64-битни информации.
1 Поделба на обработувачките регистри
Според нивната употреба или нивните одлики има многу различни поделби па ќе ги споменеме поважните:
* Корисничко-пристапни регистри - како што кажува самото име до овие регистри има пристап секој корисник и најчесто се адресни или податочни регистри
* Податочни регистри - се регистрите коишто служат за чување на податоци. Посебен регистер е акумулаторот кој служи и за аритметичко-логички операции со податоците.
* Адресни регистри - се регистрите за зачувување на адреси со кои може директно да се пристапи кон меморијата.
** Специјален случај на адресен регистер е "stack" покажувачот, кој покажува кон податочна структура од типот "stack" каде се чуваат податоци потребни при работата на обработувачот.
* Регистри за општа употреба - се регистрите коишто имаат комбирана употреба за зачувување на адреси или пак за чување податоци.
* Контролно-статусни регистри - се регистрите кои служат за зачувување на некои команди или пак отчитување на статус на некои компоненти кои се потребни при работата на обработувачот.
* Регистри со специјална намена - се регистрите коишто имаат посебна намена како Инструкцискиот регистер кој ги зачувува инструкциите кои се вршат во моментот и Програмскиот бројач кој го содржи бројот на извршени команди
Финикс

Финикс (|Phoenix) — главен град на сојузната држава Аризона, САД. Овој град според статистиките во 2007 година, има 1 512 986 жители, што го прави најголем град во Аризона, и петти град по број на жители во САД.
1 Феникс како мотив во популарната култура
* „Кога ќе пристигнам во Феникс“ (англиски: ''By The Time I Get To Phoenix'') — песна на американскиот соул-музичар Ајсак Хејс (''Isaac Hayes'') од 1969 година.
Let It Be

Let It Be е последниот оригинален албум издаден од Битлс. Беше издаден на 8 мај 1970 преку битлсовата компанија Апл, кратко после најавувањето за распад на групата. Беше рангиран како број 86 во Rolling Stone списокот на 500те најдобри албуми на сите времиња.
Шрек

Шрек (|Shrek) — американски анимиран филм, продуциран од страна на Дрим Воркс, а во режија на Ендрју Адамсон и Вики Џенсон. „Шрек“ е првиот филм кој добил „Оскар“ за најдобар анимиран филм - категорија која првпат била воведена во 2001 година. Филмот бил премиерно прикажан во кино-салите на 18 мај 2001 година, а бил реализиран на ДВД и на ВХС на 1 ноември 2001 година.
1 Содржина
Принцот од едно кралство, со џуџест раст, сака да стане крал, но најпрвин мора да се ожени со некоја принцеза. Затоа, тој бара од волшебното огледало да му каже, која е најубавата принцеза на светот, а тоа му соопштува дека тоа е принцезата Фиона (гласот го позајмува Дијаз), која е затворена во далечен замок, каде ја чува змеј.
Истовремено, принцот сака да го исчисти своето кралство од суштествата од бајките и затоа ги заробува сите нив, со намера да ги однесе во мочуриштето. Но, таму живее огарот Шрек (гласот го позајмува Маерс), кој го претпочита мирниот, осаменички живот и затоа оди кај принцот, барајќи од него да си ги земе назад суштествата од бајките. По патот, него го придружува едно здодевно магаре (гласот го позајмува Марфи), кое знае да зборува. Кога пристигнуваат во градот Дулок, рицарите го напаѓаат Шрек, но тој лесно ги средува сите, по што, принцот му ветува дека ќе си ги земе суштествата од бајките, ако Шрек оди во замокот и му ја донесе Фиона.
Шрек и магарето ја извршуваат задачата, а Фиона мисли дека Шрек е убав рицар, кој воден од љубовта, дошол да ја спаси. Кога открива дека тој е огар, таа е разочарана. Истовремено, змејот што ја чува Фиона (кој е од женски род) се вљубува во магарето. На патот кон Дулок, Шрек и Фиона воспоставуваат блиски односи и Шрек се вљубува во неа. Една ноќ, магарето случајно открива дека Фиона ноќе се претвора во огар, како последица на дамнешна магија. Поради едно недоразбирање, Шрек и Фиона се караат, а потоа Шрек му ја предава Фиона на принцот.
По убедување на магарето, Шрек оди во Дулок, каде е во тек венчавката на принцот и Фиона. Шрек и магарето упаѓаат на церемонијата и Шрек ѝ кажува на Фиона дека ја сака, а сите го исмејуваат. Тогаш, започнува да се стемнува и Фиона се претвора во огар, по што Шрек сфаќа зошто таа се однесувала чудно за време на патувањето од замокот до Дулок. Кога принцот им наредува војниците да го заробат Шрек, змејот го изедува принцот.
Син сомот (песна)

"''Син сомот''" (англиски: ''Blue Velvet'') е популарна песна напишана од Берни Вејн и Ли Морис, снимена од поголем број на музичари. Најпрво станува хит на Тони Бенет во 1951 година, кога се искачува на #16 на списокот на ''Билборд најпродавани поп синглови'' (претходник на ''Билборд Хот 100''). Верзијата од 1955 на ''Кловерс'' се искачува на #14 на Билборд Ритам и Блуз. На 21 септември 1963 година, верзијата на Боби Винтон се искачува на првото место на ''Билборд Хот 100'' и истото го држи три недели. Осум недели поминува и на врвот на неколку други списоци во САД. Винтоновата верзија на "''Син сомот''" не успева да влезе на британските списоци на најслушани песни во 1963, но ново-пуштената верзија од 1990 се искачува на #2 во Велика Британија.
Се претпоставува дека Реј Мејсон во 1950 година за првпат ја пее во јавност оваа песна, и тоа на едно модно шоу во Бостон .
Песната неколкупати може да се слушне на филмот на Дејвид Линч, кој го позајмува и нејзиниот наслов - ''Син сомот'' (1986).
Бери Манилоу направи кавер верзија на "''Син сомот''" за својот албум од 2006 - ''Најдобрите песни од шеесеттите'' (''The Greatest Songs of the Sixties'').
Летни олимписки игри 1940

Летните олимписки игри во 1940 или 12-те Летни олимписки игри требале да се одржат од 21 септември до 6 октомври во Токио, но не се одржале поради Втората светска војна. Меѓутоа со започнувањето на Втората Сино-јапонска војна во 1937 година, Токио го загубил статусот град-домаќин на Летните олимписки игри, а за нов град-домаќин бил избран градот Хелсинки и игрите добиле нов временски период за нивното одржување, од 20 јули до 4 август 1940.
Наредните Летни олимписки игри кои се одржале биле во 1948 во Лондон. Хелсинки ја добил организацијата на Летните олимписки игри - 1952, а Токио нешто подоцна за Летните олимписки игри - 1964.
Јапонија за одржување на игрите издвоила 20,1 милиони јени,а една третина би издвоила метрополитската влада на градот Токио.
Знамиња на општините во Македонија

Ова е галерија на знамињата на општините во Македонија. Знамињата се наведени по азбучен ред.
1 Знамиња на општини
2 Поранешни знамиња на сегашни општини
3 Поранешни општини
4 Поврзано
* Список на грбови на општините во Македонија
5 Наводи
Летни олимписки игри 1944

Летните олимписки игри во 1944 или 13-те Летни олимписки игри не се одржале поради Втората светска војна. Игрите требале да се одржат во Лондон кој на сесијата на МОК во јуни 1939 година ги победил Рим, Детроит, Лозана, Атина, Будимпешта, Хелсинки и Монтреал.
Во чест на јубилејот од 50 години постоење на Меѓународниот олимписки комитет којшто требал да се прослави на Олимписките игри во 1944, прославата се одржала во Лозана како „Јубилеј на прославите на МОК“ од Карл Дим, творецот на патувањето на Олимпискиот факел од Олимпија до градот-домаќин.
Прва македонско-римска војна

Првата македонско-римска војна се одвивала во периодот од 214 п.н.е. до 205 п.н.е. помеѓу Римската Република, Етолскиот сојуз и Атал I од една страна и Филип V од другата страна.
Филип V сакал Македонското влијание да го прошири и на јадранското крајбрежје. Првин ги нападнал Римските поседи во Илирија од морето, а потоа од копно, по што успешно го освоил градот Лисус. По минималните успеси што ги направил во Илирија, тој направил сојуз со Ханибал каде што се договориле Филип на Ханибал да испрати помош.
Римјаните ја осетиле опасноста што доаѓала од Филип, нивниот одговор бил нападот на Етолскиот сојуз и на римскиот сојузник Атал од Пергам, со што Филип бил спречен да испрати помош на Ханибал, по што потоа Римската Република и Македонија потпишале мировен договор во Фојника град во Епир. Формално војната завршила со Договорот од Феникија во 205 п.н.е.
Четврта македонско-римска војна

Четврта македонско-римска војна — водена во периодот од 150 п.н.е. до 148 п.н.е. Тоа било војна помеѓу Македонија и Римската Република. Причина за војната бил обидот на Андриск да го заземе македонскиот престол, сметајќи се себеси како син на Персеј, последниот македонски крал. Андриск бил поразен во Битката кај Пидна во 148 п.н.е. После две години Македонија станала римска покраина.
Втора македонско-римска војна

Втората македонско-римска војна траела од 200 п.н.е. до 197 п.н.е. Војната се одвивала помеѓу Македонија предводена од Филип V и Римската Република. Била создадена антимакедонска коалиција, во која учествувале Пергам, Родос, Атина, Илирите, Дарданија и хеленските држави. Во првите години на војната Филип V успешно се спротивставува на Римјаните и обезбедува цврста позиција на реката Аос. До решавачка битка меѓу македонската и римската војска доаѓа во јуни 197 г. пр.н.е. кај Киноскефале во која македонската фаланга и покрај почетните успеси е целосно разбиена. Македонците имаат големи загуби: загинуваат 8.000 војници, а 5.000 се заробени. Филип V го напушта боиштето, а при повлекувањето ја пали кралската архива во Лариса, пред таа да падне в раце на Римјаните, при што се спасуваат државните документи. Во Tемпа се склучува примирје и Филип V се повлекува во Македонија.
Во 201 п.н.е., амбасадори од Пергам и Родос поднеле докази пред Римскиот сенат дека Филип V и Селевкидскиот владетел Антиох III потпишале пакт за ненапаѓање. Иако некои учени сметаат дека овој „таен договор“ бил измислен од Пергам и Родос, ова предизвикало Римјаните да ја започнат таканаречената Втора македонско-римска војна.
Трета македонско-римска војна

Третата македонско-римска Војна се одвивала од 171 п.н.е. до 168 п.н.е. Војната се водела помеѓу Римската Република и македонскиот крал Персеј. Во 179 п.н.е. македонскиот крал Филип V умрел и неговиот честољубив и надарен син Персеј го наследил престолот. Персеј се оженил со Лаодика, ќерка на кралот Селевк IV и со тоа го зголемил бројот на својата армија. Исто така Персеј направил сојуз со племиња од Илирија и Тракија. Кралот изјавил дека ќе направи реформи и ќе ги поврати изгубените територии, мислејќи на карпестата и пуста Грција.
По почетните успеси на Персеј тој бил поразен од војската на Римската Република во Битката кај Пидна, 168 п.н.е. 27 000 македонски војници биле поразени бидејќи македонската фаланга не дејствувала соодветно. Кралот бил фатен и однесен во Рим. Голем број на македонски градови и села биле уништени.
1 Наводи
Сан Антонио

Сан Антонио (|San Antonio) — град во американската држава Тексас. Овој град според статистиките во 2020 година, има 1,434,625 жители, што го прави најголем град во Тексас по Хјустон, и седми град по број на жители во САД.
Куп на шампиони 1956/57

Купот на шампиони 1956/57 — второ издание на Европскиот Куп. Повторно овој Куп го освои Реал Мадрид кој во финалето ја победи Фјорентина со 2-0 на Сантјаго Бернабеу, Мадрид на 30 мај 1957 година
1 Кфалификции
Тим #1, Вкупно, Тим #2, 1<sup>рв</sup> натп., 2<sup>ор</sup> натп.
Борусија Дортмунд, 5-5<sup>1</sup>, Спора Луксембург, 4-3, 1-2
Динамо Букурешт, 4-3, Галатасарај, 3-1, 1-2
Андерлехт, 0-12, Манчестер Јунајтед, 0-2, 0-10
Слован Братислава, 4-2, Легиа Варшава, 4-0, 0-2
Орхус, 2-6, Ница, 1-1, 1-5
Порто, 3-5, Атлетико Мадрид, 1-2, 2-3
<sup>1</sup> Борусија Дортмунд победи во плеј-оф со 7-0
4.1 Прв натпревар
--------------------
4.2 Втор Натпревар
''Борусија Дортмунд изигра нерешено 5-5 со Спора Луксембург''----''Борусија Дортмунд победи во плеј-офот со 7-0''----''Динамо Букурешт победи со вкупен резултат 4-3''----''Манчестер Јунајтед победи со вкупен резултат 12-0''----''Слован Братислава победи со вкупен резултат 4-2''----''Ница победи со вкупен резултат 6-2''----''Атлетико Билбао победи со вкупен резултат 5-3''
2 Осмина-финале
<sup>1</sup> Реваншот се одигра на Хејсеј Стадион Брисел <sup>2</sup> Реал Мадрид ја победи Рапид Виена со 2-0 во плеј-офот <sup>3</sup> Ница го победи Ренџерс со 3-1 во плеј-офот
4.1 Прв натпревар
----------------------------
3.2 Втор натпревар
''Манчестер Јунјтед победи со вкупен резултат 3-2''----''ЦСКА Софија победи со вкупен резултат 10-4''----''Ница изигра нерешено 3-3 со Ренџерс''----''Ница победи во плеј-офот со 3-1''----''Грасхопер победи со вкупен резултат 2-1''----''Реал Мадрид изигра нерешено 5-5 со Рапид Виена''----''Реал Мадрид победи во плеј-офот со 2-0''----''Црвена Ѕвезда победи со вкупен резултат 6-3''----''Фјорентина победи со вкупен резултат 2-1''----''Атлетико Билбао победи со вкупен резултат 6-5''
3 Четврт-финале
4.1 Прв натпревар
------------
3.2 Втор натпревар
''Манчетер Јунајтед победи со вкупен резултат 6-5''----''Фјорентина победи со вкупен резултат 5-3''----''Реал Мадрид победи со вкупен резултат 6-2''----''Црвена Ѕвезда'' победи со вкупен резултат 4-3
4 Полуфинале
4.1 Прв натпревар
----
4.2 Втор Натпревар
''Фјорентина победи со вкупен резултат 1-0''----''Реал Мадрид победи со вкупен резултат 5-3''
Илирија

Илирија е назив на територија што го зафаќа Западен Балкан особенио државите Словенија, Хрватска, Босна и Херцеговина, Црна Гора и сосем мал дел од Албанија. Монархијата на илирите траела сè до освојувањето на Римјаните и од тогаш се губи илирскиот јазик, култура и традиција.
Аргеј II

Аргеј II — еден од двата синови на Архелај I. Бил претендент за македонскиот престол, кој со помош на Илирите, во 393 п.н.е. го протерал Аминта III и го држел престолот околу една година. Потоа, Аминта со помош на Тесалијците, успеал да го истера Аргеј и повратил дел од своето кралство.
Најверојатно, во 359 п.н.е. истиот тој Аргеј се обидел повторно да го освои престолот. Тој успеал да ги убеди атињаните да го поддржат, но Филип II, кој тукушто станал крал на Македонија, го спречил во тоа. Подоцна Аргеј со помош на неколку трупи безуспешно се обидел преку сила да го заземе престолот. Убиен е или во текот на битката или е погубен после тоа.
Алкет II

Алкет II (умрел 448 п.н.е.) — најстариот син на Александар I. Тој станал крал на Македонија по смртта на својот татко во 454 п.н.е.. Неговите браќа биле Пердика II и Филип. Алкет бил познат по својата зависност од алкохол. По шест години владеење, тој бил убиен од својот внук Архелај I. Помладиот брат го презел престолот на Македонија.
Сепак, според други извори, Алкет бил жив и годините потоа, а Пердика е најстариот син на Александар. Поверојатно е дека тие неколку години по смртта на таткото, браќата просто не можеле да се договорат кој е крал... На крајот, Алкет го признал Пердика како прв владетел.
Според ова, Пердика Втори бил директниот, последователен наследник на Александар Први, на Престолот.
Филип - третиот брат, си останал владетел на областа Амфакситида (долното Повардарје). И Алкет бил владетел на област, а не на државата, но за него не се знае точно која област му припаднала. Изворите молчат. Сепак, Филип владеел самостојно - не го признал Пердика како врховен владетел.
И Диодор не го сместува Алкет меѓу македонските кралеви.
А, епиграфските - административните документи говорат дека тој бил жив и во 423 г.пр.н.е. Се работи за познатиот македонско-атински договор за сојуз, пронајден кај акрополот кај Атина. И тоа, Алкет тука е потпишан како втор владетел - веднаш до Пердика Втори, а над името Архелај Први.
1 Алкет во дијалогот „Горгија“ од Платон
Според Платон, Архелај го убил својот чичко Алкет. Но, тоа не се случило 450. г., туку, веројатно, многу подоцна. Во својот дијалог посветен на филозофот Горгија, Платон пренесува еден разговор меѓу Сократ и ученикот Павле.
Павле е тој што ја раскажува прикаската за Архелај Први, нарекувајќи го „најголем злосторник“ меѓу Македонците. Според писаниево, и Пердика Втори и Архелај биле тирани - узурпатори на македонскиот Престол.
Архелај Први бил син на Пердика и, наводно, на една робинка на Алкет. Тоа, на прв поглед, е доволно за да се оспори легитимитетот на новиот владетел. Архелај го знаел тоа и, како што говори приказната, ги повикал чичко му и неговиот син Александар... Тоа ним им била последна гозба.
Архелај Први ги најал, ги напил и ги убил и Алкет и Александар, истата вечер. Ги качил на запрежна кола и ги одвел во непознат правец. Архелај, наводно, имал и полубрат, 7-годишен, кој исто така, имал право на Престолот... Во една прилика, тој го турнал детето од карпа и го удавил во езеро, а на неговата мајка Клеопатра ѝ кажал дека синот ѝ се струполил бркајќи гуски.
Треба да се има на ум и дека сѐ ова може да е и политички пропаганден памфлет - грчка, поточно атинска лага против некои големци Македонци. Атињанецот Платон живеел на преминот меѓу 5. и 4. век пр.н.е., кога атинско-македонските односи сѐ повеќе биле во состојба топло-ладно.
Македонски воени симболи

Следува табела на сите воени логоа, симболи и амблеми на Македонија од најраните почетоци, па до сега.
1 Историски симболи
1.1 Средновековна Македонија
Облека, Датум, Употреба, Опис
??? – 1014, Детал од облеката на Цар Самуил, Орнаменти и животни.
1.2 Социјалистичка Република Македонија
Знаме, Датум, Употреба, Опис
`70 – 1990, Печатот на Македонската Територијална одбрана, Син штит со црно-бело-црвен рамка со петокрака и прекрстена пушка со меч во позадина.
2 Симболи на Република Македонија
Знаме, Датум, Употреба, Опис
1991 – сѐ уште, Амблем на МО на Македонија, Македонски златен воен штит со две златни дабови гранчиња.
1992 – 2019, Амблем на АРМ
2019 – сѐ уште, Амблем на АРМ
1992 – сѐ уште, Лого на Воената полиција
???– сѐ уште, Лого на македонскиот Винг
???– сѐ уште, Рондела на Македонското Полициско и Воено Воздухопловство (ВВ)
1992 – сѐ уште, Лого на центарот за воздухопловно набљудување
???– сѐ уште, Амблем на Македонските Скорпиони
???– сѐ уште, Лого на Македонските Леопарди
1992 – сѐ уште, Лого на Центарот за електронско извидување
1992 – сѐ уште, Лого на Здружената оперативна команда при АРМ
1992 – сѐ уште, Лого на Подофицерскиот Кор при АРМ
???– сѐ уште, Лого македонската мисија ALTНEA
???– сѐ уште, Амблем на Падобранската единица за специјални намени, Син штит со Сокол и падобран и логото на АРМ во долниот дел. Испишано е и бројот 501, што е број на баталјонот
???– сѐ уште, Лого на Борбениот хеликоптерски сквадрон „Ноќни молњи“, .
1992 – сѐ уште, Знаме на Борбениот хеликоптерски сквадрон „Ноќни молњи“
1992 – сѐ уште, Лого на транспортниот хеликоптерски винг на АРМ
1992 – сѐ уште, Знаме на сквадронот за воздухопловно техничко обезбедување при АРМ
1992 – сѐ уште, Сквадронот за обука и тренажа при АРМ
1992 – сѐ уште, Знаме на оклопниот баталјон Т-72 на АРМ, Грбот на златна основа со испишано име на единицата
1992 – сѐ уште, Грбот на оклопниот баталјон Т-72 на АРМ, Зелен штит со црна облога со мотив на Св.Ѓорши каде ја убива ламјата и тенк во долниот дел. Испишано е и мотото „Моќта е со нас“
1992 – сѐ уште, Грб на баталјонот на ПВО при АРМ, Син штит со сина облога со испишано мото „Чисто небо“
1992 – сѐ уште, Знаме на Противвоздушната одбрана (ПВО) на АРМ
1992 – сѐ уште, Знаме на првата батерија на ПВО на АРМ
1992 – сѐ уште, Знаме на командната батерија на ПВО на АРМ
1992 – сѐ уште, Знаме на единицата АБХО на АРМ, Зелен штит на сина основа со испишано мото „Откриј и уништи“
2001 – сѐ уште, Грб на единиците за брза интервенција -„Лавови“ на АРМ
2007 – сѐ уште, Голем грб на Полкот за врски на АРМ., Мотото на латински гласи: ''INFORMATIA POTENTIA EST'' („Информираноста е моќ“).За повеќе информации, видете: Грб на Полкот за врски на АРМ
Список на епизоди од Девојките Гилмор

Ова е список на епизоди од американската серија „Девојките Гилмор“
1 Сезона 1: 2000-2001
#, Наслов, Дата на емитување, Код
2 Сезона 7: 2006-2007
it:Una mamma per amica#Episodi
Ричард Вебер

Ричард Вебер (|Richard Webber) е име на измислен лик од телевизиската серија на ABC ''Вовед во анатомија''. Ликот го толкува глумецот Џејмс Пикенс Џуниор. Тој е шеф на хирургија.
1 Заднина
Водел мирен и добар живот. Не е познато каде завршил факултет или што било друго поврзано со неговото многу далечно минато. Откако ја запознал Адел тој почнува врска со неа и стапуваат во брак. За време на своето стажанството кое го поминал со Сиетл Грејс тој ја запознава Елис Греј и почнува тајна врска со неа. Иако двајцата биле во брак тие биле страствено заљубени меѓу себе. Елис била толку решена да се омажи за Ричард и затоа го оставила Тачер Греј а ја задржила Мередит. Но Ричард немал доволно храброст да се разведе од Адел и затоа ја оставил Елис велејќи дека тоа била добра одлука за животот на Елис бидејќи тој секогаш и бил само пречка да успее во тоа што сака. Но иако Ричард верува дека и помогнал на Елис тој од тага станал алкохоличар. Почнува да посетува состаноци за анонимни алкохоличари. Таму запознава една жена со која има мала врска. Откако опоравува станува шеф на хирургија во Сиетл Грејс. Жената од анонимните алкохоличари е примена во болницата во втората сезона и таму Ричард пред цел медицински персонал покажува дека е алкохоличар бидејќи оди на уште еден состанок со жената. По се Ричард мисли дека сепак успеал да води нормален живот бидејќи Адел сѐ уште го сака сè додека Ричард не дознава шокантна вест на финалето во втората сезона а тоа е дека Адел знаела се дури и за аферата со Елис и изјавува дека отсега нивниот брак ќе се смени. Со крајот на втората сезона ова останува нерешено.
2 Историја на ликот
2.1 Прва сезона
Најважни работи во оваа сезона за Ричард:''Неговата болест и операцијата на мозокот.''
Ричард Вебер како шеф на хирургијата во Сиетл Грејс секогаш доведува строги правила и секогаш се грижи што ќе биде со болницата. Кога Ричард првпат ја сретнува Мередит (а тоа е на нејзиниот прв ден на работа) веднаш забележува дека Мередит Греј е ќерка на Елис Греј. По ова почнува повеќе да се распрашува за тоа каде е сега Елис Греј. Тајната што ја крие е дека тој имал тајна врска со Елис но Мередит сѐ уште не го знае тоа. Ричард покажува дека кога ќе си оди во пензија ќе го постави Дерек за шеф на хирургија а не Бурк. Бурк е лут и постојано бара објаснување зошто Ричард повеќе го претпочита Дерек, но кога Ричард вели дека тоа не е така туку дека само Бурк не работи прекувремено и е многу арогантен за разлика од Дерек, Бурк почнува целосно да се менува. Во оваа сезона Ричард признава дека е стар и дека неговиот живот е пропаст и му кажува на Бурк дека тој е како него мисли само на работата и заслугите и не сака да направи ништо повеќе во животот. Признава и дека неговата човечка половина полека исчезнува и дека е само обична машина без чувства во човечко тело.
Спиридон Луис

Спиридон „Спирос“ Луис (грчки:Σπυρίδων "Σπύρος" Λούης) (12 јануари 1873 - 26 март 1940) бил грчки водоносач којшто победил на првиот маратон одржан на Олимписките игри, со што станал народен херој.
Спиридон Луис се родил во Маруси, гратче коешто денес е северно предградие на Атина во сиромашно земјоделско семејство. Неговиот татко бил продавач на вода во Атина, а Спиридон му помагал во транспортирањетѕо и продажбата.
Маратонот се трчал од метото Маратон до Атина што е според историјата за настанувањето на трката. Трката била долга околу 40 km, а се одржала на 10 април.
Луис трката ја започнал во група со останатите натпреварувачи, но не бил во почетокот ни блиску до првата позиција. За време на трката, тој го забрзувал своето темпо и ги престигнувал конкурентите за златото. На неколку километри пред целта, Спиридон Луис избил во водство коешто не го изгубил до крајот на трката. Неговото време на целта било 2:58:50.
На Летните олимписки игри - 1936 одржани во Берлин, Луис како дел од грчката делегација му дал на Адолф Хитлер маслинов венец којшто го симболизира мирот.
Спиридон Луис умрел во родниот Маруси од инфаркт.
Денес, во Атина неговото име го носи Олимпискиот стадион и еден булевар.
Твин Пикс

Твин Пикс е американска серија создадена од Дејвид Линч и Марк Фрос. Првпат е емитувана во Америка на 8 април 1990 година, а последната епизода е прикажана на 10 јуни 1991 година. Серијата е добитник на Златен Глобус, а има и номинација за Еми. Дејството е сместено во измислениот град Твин Пикс во североисточниот дел на американската држава Вашингтон. Серијата го следи ФБИ агентот Дејл Купер (Кајл Меклаклан) во истрагата на смртта на популарната средношколка Лора Палмер (Шерил Ли), чие тело е пронајдено на брегот завиткано во пластична ќеса. Продуцентската куќа на Арон Спелинг ги продуцираше сите 30 епизоди на серијата.
Во Македонија, серијата почнува да се емитува од 21 јули 2008 на Сител телевизија, секој работен ден во 23:30.
Албер Робер Аја

Албер Робер Аја (фр. ''Albert Robert Ayat'') (1876 - 1935) бил француски мечувалец кој се натпреварувал кон крајот на XIX и почетокот на XX век. Тој се натпреварувал на Летните олимписки игри - 1900 одржани во Париз и освоил златен медал во дисциплината флорет победувајќи го во финалето сонародникот Алфонс Кирхтхофер. Тој исто така освоил златен медал и помеѓу аматерите.
Карл Шуман

Карл Шуман ( - ) бил германски спортист кој со 4 златни медали бил најуспешниот спортист на првите модерни олимписки игри, одржани во Атина во 1896 година.
Карл Шуман се родил во Минстер. Тој бил член на моќната германска гимнастичка репрезентација на игрите. Шуман освоил златни медали во разбој и вратило во тимска конкуренција и во прескок. Исто такла се натпреварувал во поединечна конкуренција во разбој, коњ со рачки и кругови, но немал некој позначителен успех. Има податок според кој, тој завршил петти во дисциплината кругови.
Покрај својот успех во гимнастика, Шуман остварил успех и во борење освојувајќи го златниот медал во Грчко-римски стил.
Карл Шуман се натпреварувал и во кревање тегови и атлетика. Во атлетика, се натпреварувал во конкуренција на 9 атлетичари во скок во далечина, но според некој несигурен извор на податоици не се пласирал помеќу најдобрите 4. Петти бил во трискок, а во фрлање ѓуле завршил помеќу последните 3 натпреварувачи од 7 колку што се натпреварувале.
Карл Шуман починал во Берлин на 24 март 1946.
Мартин Шеридан

Мартин Шеридан ( - ) бил поранешен атлетичар што се натпреварвал за САД.
Шеридон се родил во Триндоф, Каунт Мајо во Ирска, а умрел во Менхетен во Њујорк. Во САД се преселил кога имал 16 години.
Во својата спортска кариера, Шеридон освоил 9 Олимписки медали (5 златни, 3 сребрени и еден бронзен), но од нив сепак само 4 се вистински Олимписки медали (3 златни и еден бронзен). Тоа е поради тоа што, тој учествувал и освоил 5 медали на Летните олимписки игри - 1906 одржани во Атина коишто не сметаат за олимписки.
Мартин шеридон освоил злато во фрлање диск на игрите во Сент Луис одржани во 1904, а на наредните Олимписки игри одржани во Лондон во 1908, го одбранил олимпиското злато во фрлање диск, а победил и во фрлање на грчки диск, а го освоил бронзениот медал во скок во далечина од место.
Мартин шеридан бил знаменоносецот на САД на Летните олимписки игри - 1908 одржани во Лондон којшто го поддржал Ралф Роуз во предавањето на знамето на кралот Едвард VII изјавувајќи дека знамето не може да се предаде на кој било крал. Неговата изјава го пробудила неговиот ирски, но и американски патриотизам насочен кон Велика Британија.
Паво Нурми

Паво Јоханес Нурми (13 јуни 1897 - 2 октомври 1973) бил фински атлетичар. Се родил во Турку, Финска.
Нурми е дел од финскиот атлетски состав во друштво со Ханес Колехмаинен , Виле Ритола и други коишто доминирале во атлетиката во 20-тите години на XX век. Негова специјалност биле средните и долгите патеки однсоно неговата доминација започнувала од тркита на 1500m, па сè до трката долга 20 km.
Паво Нурми освоил 12 медали на Олимписките игри од кои 9 златни и 3 сребрени на Летните олимписки игри 1920, 1924 и 1928 година. Во 1932 година, тој бил подготвен за настап на Летните олимписки игри во Лос Анџелес, но бил оневозможен да учествува, бидејќи станал професионалец.
1 Олимписки достигнувања
1.1 Летни олимписки игри - 1920, Антверпен
На Летните олимписки игри - 1920 во Антверпен, Паво нурми освоил 3 златни медали и еден сребрен. Светот се запознал со неговиот лик, стил и неговата големина. Нурми освоил злато на трките на 8000m крос кантри, 8000m крос кантри во тимска конкуренција и на 10000m. Единствениот сребрен медал го освоил во трката на 5000m.
1.2 Летни олимписки игри - 1924, Париз
Во 1924, „градот на светлината“ му ја осветлил спортската кариера на Нурми којшто на Олимписките игри освоил 5 медали и сите биле златни. Златата ги освоил во трките на 1500m, 3000m во тимска конкуренција, 5000m (среброто од игрите 4 години пред тоа го претворил во злато), 5000m крос кантри и 5000m крос кантри во тимска конкуренција.
1.3 Летни олимписки игри - 1928, Амстердам
„Летечкиот Финец“ продолжил да лета на атлетските патеки и на Летните олимписки игри - 1928 одржани во Амстердам. Тој освоил еден златен и 2 бронзени медали. Се позлатил во неговата препознатлива дисциплина, трката на 10000m, а сребра освоил во трката на 5000m и во трката на 3000m со пречки.
1.4 Летни олимписки игри - 1932, Лос Анџелес?
На Паво Нурми не му било дозволено да учествува на Летните олимписки игри - 1932 одржани во Лос Анџелес поради тоа што станал професионалец.
2 Лични рекорди
Сите лични рекорди на Паво Нурми биле светски рекорди во негово време.
Трка, Резултат, Година
1500m, 3:52,6, 1924
2000m, 5:24,6, 1927
3000m, 8:20,4, 1926
5000m, 14:28,2, 1924
10000m, 30:06,2, 1924
15000m, 46:49,6, 1928
20000m, 1:04:38,4, 1930
1h, 19 km 210m, 1928
1 милја, 4:10,4, 1923
2 милји, 8:59,6, 1931
3 милји, 14:11,2, 1923
4 милји, 19:15,4, 1924
5 милји, 24:06,2, 1924
6 милји, 29:36,4, 1930
штафета 4 x 1500m, 16:11,4, 1926
Македонски лав

Македонскиот лав, како и македонската Ѕвезда од Кутлеш, е уште еден симбол на македонскиот народ, култура и традиција, популарно наречен лавче. Заедно со Ѕвездата се едни од најстарите симболи во Европа што денес сѐ уште се користат. На територијата на Македонија некогаш живееле лавови, што е и поткрепено од антички историчари и фосилните наоди од околината на Делчево. Ловот на лавови бил популарен помеѓу Македонците и како резултат на тоа пронајдени се поголем број на мозаици и слики со сцени од лов на лавови.
1 Среден век
Во средниот век и во понатамошниот период од историјата на Македонија, лавот продолжил да се користи како симбол на Македонците паралелно со Ѕвездата од Кутлеш. Лавот и натписот како дел од грб можат да се пронајдат и во збирки на грбови од странски познати личности. Така на пример, во 1595 година колекцијата на грбови ''Korenich-Neorich'' се вметнал и македонскиот лав на штит како грб на Македонија и македонскиот народ. Во таа колекција вметнати биле и уште единаесет други грбови на различни земји. Под штитот со лавот стои натписот ''Македонија'', а додека над штитот стои натпис "Cimeri makedonske zemle" или ''Грбот на македонската земја''. Покрај македонскиот грб во колекцијата се наоѓаат и грбови на Хрватска, Далмација, Бугарија, Босна. Во колекцијата македонскиот грб се сретнува двапати.
Македонскиот грб со лав понатака се користел и од српскиот крал Душан и од неговиот син Урош. Имено, македонскиот лав е вметнат покрај останатите грбови и направен е еден грб, што би означувало обединување на јужните словени на овие простори. Според тој факт, македонскиот народ е претставен како посебен народ, а Македонија како посебен регион.
Покрај споменатата колекција на грбови македонскиот грб со лав се вметнувал и бил дел и од други колекции на грбови. Така, во 1605 година во Унгарија се издала колекција со грбови чиј автор бил ''Зибмахер''. Понатака кон крајот на 16. и почеток на 17 век, колекцијата на грбови на ''Палинич'' го вклучувала и македонскиот земен грб со лавот. Грбот покрај симболот, вклучувал и натпис напишан со рака на кој стоело "Macedonia regni". Исто така, во колекцијата на грбови на ''Алтан'' од 1614 година, може да се најде и македонскиот грб. На грбот е претставен македонскиот лав на црвен штит. Над грбот стоел натписот "Makedonske zemle cimeri", а додека под грбот стоел натписот "Insignia regni Macedonia". Христофор Жефарович, во својата ''Стематографија'' во 1741 година, го дава грбот на Македонија:
2 Денешна употреба
Денес, лавот заедно со Ѕвездата се користат како симболи на Македонците. Поголем број на политички партии во Република Македонија го користат лавот како главен елемент во грбовите на своите партии. Исто така поголем број на невладини организации или граѓански здруженија го користат лавот како симбол. Ѕвездата од Кутлеш и македонскиот лав се длабоко навлезени во срцевината на македонштината и се неделлив елемент од македонската историја, култура и идентитет.
3 Галерија
4 Поврзано
* Ѕвездата од Кутлеш
* Грб на Македонија
* Знаме на Македонија
* Химна на Република Македонија
* Симболи на Македонија
Џони Хајес

Џон („Џони“) Џозеф Хајес ( - ) бил американски атлетичар и контроверзниот победник на маратонот на Летните олимписки игри - 1908 одржани во Лондон.
Џони Хајес се родил во Њујорк. На маратонот во Бостон во 1908, тој завршил втор, веднаш зад Томас Мориси и со тоа се пласирал на Олимписките игри истата година.
На игрите во Лондон, Хајес завршил втор, зад Дорандо Пјетри, но делегацијата на САД се побунила поради стигнувањето на целта на Пјетри со помош на двајца официјалци што не било по негова желба, па бил неправедно дисквалификуван, па Хајес го освоил златниот медал.
На 25 ноември 1908, на маратонот во Њујорк, Хајес загубил во двобој со Дорандо Пјетри, а истото се случило и на сличната трка одржана на 15 март 1909 година.
Џони Хајес бил тренер на Олимпискиот тим на САД на Летните олимписки игри - 1912 одржани во Стокхолм. Потоа предавал физичко воспитување и продавал храна.
Шарлота Купер

Шарлота Рајнегл Купер (22 септември 1870 - 10 октомври 1966) била англиска тенисерка којашто го освоила тенискиот турнир Вимблдон 5 пати, а уште 5 играла во финалето, но загубила. Шарлота Купер последната титула ја освоила во 1908 година, со 37 години и 282 дена што е рекордна возраст и денес. Таа е позната и по тоа што е првата спортистка којашто освоила златен медал на Олимписките игри. Тоа го сторила на Летните олимписки игри - 1900 одржани во Париз.
Популарната „Шети“ на игрите во Париз освоила 2 злата. Најпрвин тоа го сторила во поединечна конкуренција, а потоа и во мешани двојки чиј партнер бил Реџиналд Доерти.
На 12 јануари 1901, Шарлота се омажила со Алфред Стери. Таа продолжила да игра тенис со новото презима и постигнала фантастични резултати во првата деценија на XX век. Во 1908 година, со нејзиното петто и последно освојување на неофицијалното светско првенство во тенис Вимблдон станала најстарата негова освојувачка.
„Шети“ играла тенис и во своите 50-ти години.
Целиот свој живо го поминала во Велика Британија, а умрела во 1966 година, на 96 години во Хеленсбург, Шкотска.
1 Победи на Вимблдон
Година, Првенство, Противник во финалето, Резултат во финалето
1895, Вимблдон, Хелен Џексон, 7–5, 8–6
1896, Вимблдон (2), Алис Симпсон Пикеринг, 6–2, 6–3
1898, Вимблдон (3), Лујза Мартин, 6–4, 6–4
1901, Вимблдон (4), Бланч Бингли Хилјард, 6–2, 6–2
1908, Вимблдон (5), Ањес Мортон, 6–4, 6–4
2 Останати учества во финале на Вимблдон
Година, Првенство, Противник во финалето, Резултат во финалето
1897, Вомблдон, Бланч Бингли Хилјард, 7–5, 5–7, 2–6
1899, Вимблдон, Бланч Бингли Хилјард, 2–6, 3–6
1900, Вимблдон, Бланч Бингли Хилјард, 6–4, 4–6, 4–6
1902, Вимблдон, Мариел Роб, 5–7, 1–6
1904, Вимблдон, Доротеја Даглас, 0–6, 3–6
Арнолд Џексон

Бригадир-генерал Арнолд Наџент Строуд Строуд-Џексон (5 април 1891 - 13 ноември 1972) бил британски атлетичар, офицер и баристер. Џексон победил во трката на 1500m на Летните олимписки игри - 1912 одржани во Стокхолм. Таа трка се смета дека е една од најголемите на сите времиња. Во неа Џексон од кој не се очекувало многу ги победил фаворизираните тројца американски атлетичари со што го освоил златниот медал. САД останале без златото и покрај тоа што имале дури 7 натпреварувачи во финалето.
Арнолдд Џексон учествувал и имал големи заслуги во Првата светска војна, па станал најмладиот британски бригадир-генерал.
Арнолд Џексон бил вториот од осумте наградени со Орден за посебни заслуги.
Кандела

Кандела (крат. cd, кд) е основна SI-единица за светлосна јачина. Една кандела е јачина на светлина што приближно ја дава една свеќа.
Точно дефинирана една кандела е светлината што ја дава извор со еднобојно зрачење со честота 540×10<sup>12</sup> херци и што има јачина на зрачење во тој правец од вати на стерадијан.
Џим Торп

Јакоб Франциск „Џим“ Торп ( - ) бил американски спортист.
Џим Торп бил мешан и имал предци Индијанци. Неговиот татко Хирам Торп бил свештеник, а мајка му била Индијанка. Тој бил голем противник на расизмот, а често бил нарекуван „црвенокожец“ и „индијански атлет“.
Џим Торп на факултет се запишал во 1904, а додека студирал бил активен спортист во повеќе спортови. Негов тренер бил Поп Варнер. Во 1911, станал шампион на универзитетот Харвард.
Џим Торп бил професионалец во амирикански фудбал, бејзбол и кошарка, но сепак најголем успех постигнал во атлетика.
На Летните олимписки игри - 1912 одржани во Стокхолм освоил 15 медали, а на неговиот успех му завидувале шведскиот крал и рускиот цар. Но, со тек на време медалите му биле одземани поради тоа што бил професионален бејзбол играч од што заработувал. Во 1983, му биле вратени само златните медали во универзалните атлетски дисциплини, петобој и десетобој.
Џим Торп се женел трипати и имал 8 деца. Многу тешко го погодила смртта на својот син-првенец. Започнал да пие, а за време на Големата светска економска криза едвај заработувал да го прехрани своето семејство, но и покрај тоа на Летните олимписки игри - 1932 одржани во Лос Анџелес, бил официјален известувач.
Џим Торп бил и првиот претседател на НФЛ.
На ручек со третата жена, Торп доживеал инфаркт.
Според Асошиејтед Прес, Торп бил прогласен за најголем спортист на првата половина од XX век во 1950 година, а во 1999 година бил прогласен за трет спортист на векот.
Едварт Даглас Хорсфол

Едварт Даглас Хорсфол (24 мај 1892 - 1 февруари 1974) бил британски веслач кој се натпреварувал на Летните олимписки игри - 1912 во Стокхолм, и Летните олимписки игри - 1920 во Антверпен.
Тој бил член на британскиот тим којшто во конкуренција на 8 веслачи освоил златен медал на игроите во Стокхолм во 1912, а на игрите во Антверпен во 1920, тој освоил сребрен медал во истата конкуренција.
Душан Милошевиќ

Душан Милошевиќ (роден на 1 јуни 1894 во Страгари, Кралство Србија - умрел на 19 мај 1967 во Белград, СФРЈ) — српски спортист и олимпиец.
Душан Милошевиќ и Драгутин Томашевиќ биле првите српски олимпијци на Летните олимписки игри - 1912 одржани во Стокхолм.
Милошевиќ бил сестран спортист и се натпреварувал во атлетика, пливање и фудбал, а тој бил и еден од основачите на ОФК Белград чијшто и игач бил.
На 20 мај 1912, тој победил во квалификационата трка на 100m во Кошутњак со време од 12 секунди со што обезбедил пласман на Олимписките игри истата година. Наредниот месец, на 23 јуни на Игрите во Стокхолм, Милошевиќ завршил како трет во својата квалификациска група со време од 11.6 секунди, но не обезбедил пласман во наредниот круг на натпреварување, поради тоа што само првите двајца натпреварувачи оделе понатаму. Но, и да обезбедел пласман во следниот круг, не би бил способен да се натпреварува, бидејќи имал болки во стомакот.
Душан Милошевиќ бил пренесен во болницата во Стокхолм каде по испитувањето е најден арсеник во неговото тело, што посочува на фактот дека бил труен. Во болницата, Милошевиќ престојувал неколку седмици, а бил посетен и од претседателот на Меѓународниот олимписки комитет Пјер де Кубертен со неговата ќерка. Шведската полиција започнала истрага за тоа како можел српскиот атлетичар да биде отруен, но тоа никогаш не се дознало.
По враќањето во Србија, Милошевќ се откажал од атлетиката и започнал да игра фудбал за ОФК Белград како одбранбен играч. За време на Првата светска војна, бил уапсен и затворен во камп во Унгарија.
Душан Милошевиќ умрел на 19 мај 1967 во Белград каде што и бил погребан.
Драгутин Томашевиќ

Драгутин Томашевиќ (роден на 20 април 1890 во Бистрица - умрел во октомври 1915 во Рашанац) бил српски атлетичар и гимнастичар кој се натпреварувал на Летните олимписки игри - 1912 во Стокхолм.
Томашевиќ заврпил основно училиште во родниот град, а средно училиште во Петровац. Во 1905 година се преселил во Белград како продавач, а таму стална чкен на спортското друштво „Душан Силни“. На 27 мај 1912, Томашевиќ се натпреварувал во маратонот и победил во конкуренција на 40 натпреварувачи со време од 2 часа и 52 минути.
На 1 јули 1912 на главниот настап на Олимписките игри, Драгутин настапил во маратонот на кој биле регистрирани 62 од 92 натпреварувачи, но денес не постојат податоци за тоа дали ја завршил трката и за неговиот евентуален резултат. Според некои податоци завршил триесет и осми со време од 2h 57m и со 11.56 секунди зад победникот.
Во 1915, Драгутин Томашевиќ бил моблизиран за потребите на српската армија во Првата свтска војна. Истата година во месец октомври загинал во Рашанац, на 25 години.
Нетизен

Нетизен (кованица од зборовите internet и citizen) или сајбер-граѓанин е лице кое активно учествува во онлајн-заедниците. Нетизените го користат интернетот за да се вклучат во активности на широки општествени групи, како што се давање сопствени мислења и добивање на туѓи, обезбедување информации, поддржувајќи го интернетот како интелектуален и општествен ресурс и правејќи избор кај заедниците. Генерално, нетизен може да биде кој било корисник на неструктурираните интернет-форуми во светски рамки. Самиот збор нетизен беше смислен од Мајкл Хаубен
Нетизените се интернет корисници кои ги користат мрежите во нивниот дом, работно место или училиште (меѓу останатите). Нетизените се обидуваат да придонесат за употребата и развојот на интернетот. Нетизените, кои ја користат и знаат за мрежата на мрежи, вообичаено имаат одговорност која сами си ја наметнуваат за да обезбедат дека мрежата ќе се подобри во својот развој и охрабруваат слободен говор и отворен пристап.
Терминот неодамна најмногу се користеше во Кина и Кореја каде што има енергични движења на нетизени. Изборот на претседателот на Јужна Кореја - Ру Му-хјун во 2002 г., во голема мера им се припишува на јужнокорејските нетизени и нивната поддршка, а особено на онлајн-весникот ОумајЊуз.
Браунијанизам

Браунијанизам е учење на шкотскиот лекар Џон Браун (1735 - 1788) според кое живите суштества се разликуваат од неживите работи по тоа што имаат способност за надразнување, односно со надворешни дејства да бидат поттикнувани на активност. Било објавено во 1780 во неговата публикација ''Elementa Medicinae''. Според оваа теорија, се заклучувало оти причината за болеста е отсуството на надразливост на организмот или претерано големата надразливост.